Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 472

4. A szociális csoportmunka során részt vesz klienscsoportok szervezésében és működtetésében A szociális asszisztens legyen képes: — eligazodni a csoportszervezés legfontosabb mozzanatai és eljárásai terén, — a csoportanimálás szintjén közreműködni a csoportok kialakításában, a csoportfolyamatok elindításában, fenntartásában és lezárásában, — a csoport vezetőjével együttműködve a csoportfolyamatokat segíteni, — a csoport érdekeinek érvényesítése céljából cselekvési stratégiákat felvázolni és ezeket érthetően és hitelesen közölni, közvetíteni, — alkalmazni az önsegítő csoportok fejlődését elősegítő technikákat, 2001/149. szám — felismerni a csoporttagok megbélyegzettségének, kirekesztettségének, elszigetelődésének jeleit és ezeket közömbösíteni, — felismerni a bűnbakképzés, az előítéletesség, az agresszió, a magány jeleit és tüneteit, — kezelni és előnyösen felhasználni a csoportdinamikai jelenségeket, kiaknázni a társashatás, a társasbefolyás pozitívumait, — átlátni a szerepek, szereprendszerek, játszmák alakulását, folyamatait, — felismerni a szabadidő célszerű eltöltésének pozitív hatását és erre motiválni klienseit, — önállóan szervezni és vezetni csoportok szabadidős tevékenységét, — felkutatni a programok megvalósításához szükséges anyagi, tárgyi és személyi feltételeket és működésüket biztosítani.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes